**Herning Elite Talentklassernes introtur 2020**

Kære Talent elev

I forbindelse med skolestart 2020/21 glæder vi os til at byde dig velkommen til den årlige Herning Elite Introtur med elever og lærere fra 7., 8. og 9. årgang. I år er jo et specielt år grundet Corona, og det kan også få betydning for, om introturen kan gennemføres. Vi håber, at det kan lade sig gøre at afvikle turen på forsvarlig vis, og hvis det ikke er muligt, så vil Herning Elite undersøge muligheden for at gennemføre en tur senere på året. Aflyses turen i august så tilbagebetales pengene naturligvis kort tid efter en eventuel aflysning.

Introturen går traditionen tro til Gymnastik og Idrætshøjskolen i Viborg, her bliver dørene slået op til mange forskellige aktiviteter og samvær med dine kammerater.

Deltagelsen i introturen er obligatorisk, og din klub er informeret om turen i det tilfælde, at der skulle være andre aktiviteter i din idrætsgren disse dage.

Tilmelding til turen foregår via Conventus. **Prisen for turen er 425,- kr**.

Brug dette link for at komme til betaling/tilmelding**:** [**www.herningelite.dk/uddannelse/talentklasser7-9/introtur**](www.herningelite.dk/uddannelse/talentklasser7-9/introtur%20%20)

**Hjælp til tilmelding (obs. Der er 2 sider hvor man skal indtaste sine oplysninger inden betaling):**

**Side 1**

* **Det er elevens navn der skal angives i navnefeltet (ikke forælder navn).**
* **Under feltet forening skriver man den klub som man får morgentræning af (eks. Sangskolen/Herning Fremad osv.) Er man på basislinjen og ikke modtager morgentræning i en klub så skriver man den idrætsgren som man dyrker som talent.**

**Side 2**

* **Husk at angive klasse i det kommende skoleår 2020/21 (Den klasse man starter i den 10. august 2020).**
* **Noter venligst under bemærkninger hvis der er hensyn mht. mad som køkkenet skal være informeret om eller anden relevant information som eksempelvis medicin eller allergier.**

**Sidste frist for tilmelding og betaling er søndag den 21. juni 2020.**

**Tidspunkt:** Fra tirsdag den 11. august kl. 8.00, til onsdag den 12. august kl. ca. 15.00.

**Transport:** Bus med afgang fra Talentklasserne. Mødetid kl. 8.00 på skolen til morgenmad i klasserne.

**Hvor:** Gymnastik & Idrætshøjskolen Viborg, Vinkelvej 32, 8800 Viborg, Tlf. 86 67 20 11

**Brugerbetaling:** 425,-kr. Der dækker transport, ophold, aktiviteter samt mad.

**Medbringes:** Sovepose/ligge underlag/luftmadras og håndklæder, drikkedunk, idrætstøj og -sko ude/inde samt badetøj. Afhængig af vejret også regntøj. Der vil blive gennemført aktiviteter udendørs, også i regnvejr.

**Program:** Det endelige program for turen holdes hemmeligt.

Herning Elite og lærerne for Talentklasserne glæder sig til turen. Skulle du eller dine forældre have spørgsmål til turen, så er I meget velkomne til at kontakte:

Elitekoordinator i Herning Elite, Søren Baadsgaard på tlf. 96 28 86 62 / 42 38 35 55 eller sb@hir.dk. 32, 8800 Viborg